Viborger Samler, 1834-09-05
Jndsenderen er langtfra at lægge vor Qvarantainedirection nogen Forsømmelighed til Last. Han troer, at den handler, eller rettere ikke handler, med velberaad Hu og efter et Princip, nemlig det, som forkaster Meningen om Udbredelsen af Cholera ved Smitte; men som Deel af Folket foler han sig beføiet til at gjøre den bestemteste Jndvending imod dette Princips Anvendelse af Qvarantainedirectionen; thi dets Sikkerhed er ikke beviist, og Erfaringerne vidne baade for og imod det. Det er kun vist, at Cholera, ligesom Typhus, ikke smitter Enhver, eller til enhver Tid, men det er beviist ved Tusinder af Exempler, at den udbreder sig der, hvor den er begyndt, og griber, hvad den finder i sin Nærhed. Talen om et af Luftens egen Beskaffenhed fremavlet Smittestof, er til den Dag i Dag kun en Hypothes; men af et Princip, hvis Sandhed ikke er meere uantastelig, bor ikke et Folks Vel og Vee gjøres afhængigt. Hvor Uvished finder Sted, er det ene rigtigt at peccane in lutionem partem, det vil sige, at handle som Forsigtighed byder, om end slige Forsigtighedsregler maatte befindes overflødige, hvis man kjendte Sandheden saaledes, som kun Gud kjender den. Altsaa Opgivelse af Jkke-Smitsomheds-Principer, kan Folket med Ret kræve af Qvarantainedirectionen, og det saameget lydeligere, som denne hidtil kun med Vaklen og Jnconseqvents har fulgt det. Hvorfor beholdes Bestemmelsen af 28de Marts 1832 angaaende Skibe, naar Smitte ikke antages at finde Sted, men beholdes den, hvorfor da tilstæde Reisende, som i neppe 2 Dage komme directe fra Gothenborg, Adgang, hvorfor udtrykkeligen ophæve den helsingørske Commissions Bestemmelser, som ganske vare i Analogie med hiin Placat, Fremdeles, hvorfor røges Skibspapirer; men Breve, som komme med Posten, ikke, Endelig, naar der gjordes saa store Anstalter, i Aaret 1831, hvorfor nu saa at sige lade Døren staae vidt aaben for Sygdommen, har vor Kundskab til den virkelig i den Tid gjort et lignende Spring? Man anfører gjerne som en Grund imod Quarantainespærringer den Skade, der opstaaer ved Handelens Standsning; visselig en gyldig Grund, hvor saadanne Spærringers Nytte af andre Aarsager gjøres meget usandsynlig. Men i nærværende Tilfælde, hvor Qvarantainens Øiemed er saa opnaaelig, og Farens Tilværelse, om den end kan omtvivles, dog ikke kan modbevises, maatte Tanken vende sig med Afsky fra den mercantile Egoismes Stemme, derkunde kræve Menneskeoffre for sin Afguds Altere. Og – kan man føie til – mon Handelen da Intet lider paa de Steder hvor Cholera grasserer, – Derimod lyder Statens Røst med fuld Ret og Myndighed, naar den siger: For hvilke Forstyrrelser udsættes en af mine vigtigere Jnteresser, naar Helsingøer, med hvilken Bye alle forbiseilende Skibe tractatmæssigen skulle have Forbindelse, bliver en Bolig for den fælleds Fiende, som alle Nationer skye, Vi afholde os fra videre bemærkninger over dette Emne; ogsaa ansee vi det for overflødigt at tale til de agtede Medlemmer af den kjøbenhavnske Quarantainedirection om den Jammer og Elendighed, som Cholera hidtil bestandig har ført med sig, hvor den kommer; kun ville vi i Almindelighed bemærke, at Verdenshistorien, ikke opviser faa Exempler paa, at Administrerendes subjective Meninger, hævede til Rang af Principer, have bragt mange Mennesker i Graven, og at store Farer have kunne nærme sig, uden at blive ændsede, indtil de pludseligen sloge ned og udbredte Død og Fordærvelse. Lader os tænke os det mulige – desværre næsten rimelige – Tilfælde: at Helsingør bliver angreben af Cholera; hvad vil da skee, vi kunne med Vished forudsee, at Helsingør vil blive omringet af en Cordon man vil forandre Princip. Men dette kunde skee strax, og med ligesaa stor Føie, uden at gjøre det farlige Prøvestykke med 7 a 8000 Menneskers Liv. Saa brave Folk Helsingørerne ellers kunne være, kan man dog neppe tiltroe dem Patriotisme nok til at være fornøiede med at udsættes for Frygt og Livsfare, miste Venner og Frænder, eller selv døe, for at tjene Quarantainebestyrelsen som Exempler, hvoraf den kan uddrage den Slutning: Ergo kan Cholera komme til Sjælland. Derfor, hurtige og gjennemgribende Forholdsregler for at afværge Choleras Udbredelse til den danske Kyst!